Rozsudok Všeobecného súdu z 21. mája 2025 – Interneto žiniasklaidos asociacija a i./Komisia
(vec T-72/22)1
„Štátna pomoc – Štátne opatrenia, ktorými sa mení existujúca pomoc poskytnutá litovskému verejnoprávnemu vysielateľovi LRT – Zamietnutie sťažnosti – Rozhodnutie nevznášať námietky – Žaloba o neplatnosť – Postavenie zainteresovanej strany – Zachovanie procesných práv – Prípustnosť – Závažné ťažkosti – Podstatná zmena existujúcej pomoci“
Jazyk konania: angličtina
Účastníci konania
Žalobcovia: Interneto žiniasklaidos asociacija (Vilnius, Litva), All Media Lithuania UAB (Vilnius), All Media Radijas UAB (Vilnius) (v zastúpení: K. Kačerauskas, advokát)
Žalovaná: Európska komisia (v zastúpení: L. Nicolae, splnomocnený zástupca)
Vedľajší účastníci, ktorí v konaní podporujú žalovanú: Lietuvos nacionalinis radijas ir televizija VšĮ (Vilnius) (v zastúpení: D. Miniotas, advokát), European Broadcasting Union (EBU) (Grand-Saconnex, Švajčiarsko) (v zastúpení: D. Waelbroeck, D. Fosselard a J. Bracker, advokáti)
Predmet veci
Žalobou podanou na základe článku 263 ZFEÚ sa žalobcovia domáhajú zrušenia listu Európskej komisie sp. zn. COMP.C.4/KK/ASz/ao D(2021)7942463 z 25. novembra 2021 o štátnej pomoci SA.57787 (2020/FC) – Litva – Štátna pomoc v prospech verejnoprávneho vysielateľa LRT - LT.
Výrok
List Európskej komisie sp. zn. COMP.C.4/KK/ASz/ao D(2021) 7942463 z 25. novembra 2021 o štátnej pomoci SA.57787 (2020/FC) – Litva – Štátna pomoc v prospech verejnoprávneho vysielateľa LRT - LT, sa zrušuje.
Komisia znáša svoje vlastné trovy konania a je povinná nahradiť trovy konania, ktoré vznikli Interneto žiniasklaidos asociacija, All Media Lithuania UAB a All Media Radijas UAB.
Lietuvos nacionalinis radijas ir televizija VšĮ a European Broadcasting Union (EBU) znášajú svoje vlastné trovy konania.
____________
1 Ú. v. EÚ C 171, 25.4.2022.